
Sgiliau Hanfodol ar gyfer astudio a chyflogaeth yn y diwydiannau creadigol

Yn ôl gwefan EscapeStudios, mae 5 sgil allweddol fyddai’n cefnogi unigolyn i gael cyflogaeth yn y dyfodol:
1. Creadigrwydd. - Yn benodol y gallu i ddefnyddio’r dychymyg neu syniad gwreiddiol i greu rhywbeth/ i fod yn ddyfeisgar. Dyma fyddai’n gosod uniolgyn “arwahan” i ymgeiswyr eraill.
2. Cyfathrebu - Mae cyfathrebu a gwaith tîm yn hanfodol. Mae gallu gwrando ar gyfarwyddiadau a chydweithio gyda holl aelodau’r tîm yn siwr o arwain at well cynyrch terfynol. 
3. Hyblygrwydd - Mae’r byd Creadigol yn newid ac yn datblygu’n gyson. Mae sicrhau eich bod yn diweddaru eich sgiliau technolegol yn rheolaidd yn greiddiol. Yn yr un modd mae hyblygrwydd i newid i’r gwahanol amgylcheddau y gallech fod yn gweithio ynddynt yn bwysig.
4. Gweithio i gyfyngder amser - Mae angen sgiliau rheolaeth amser cadarn. Rhaid arbrofi - mae’n bwysig darganfod pa ddull sydd yn gweithio i chi fel unigolyn.
5. Angerdd - Mae’n angenrheidol fod gennych chi angerdd dros eich gwaith. 


Darganfyddodd aelodau o’r UAL’s hefyd fod 3 prif sgil allweddol i weithio yn y Dywidiant Creadigol. Yn ychwanegol trafodir y gallu i feddwl yn ochrol. Defnyddio ymagwedd anuniongyrchol a chreadigol i ddatrys problemau. 

Er fod y wefan Prospects hefyd yn rhestru y sgiliau allweddol rydym eisoes wedi sôn amdanynt maent yn rhestru 3 ychwanegol:
• hunanddisgyblaeth a stamina
• gwydnwch a phenderfyniad 
• yr hyblygrwydd i weithio ar brosiectau lluosog
  
Nodir yn yr erthygl nad yw pob swydd yn y diwydiannau creadigol yn cael eu hysbysebu yn ffurfiol. Mae bod yn weledol ac yn rhyngweithiol yn cynnig cyfle i chi gael eich gweld. Cyfeirir at y ffaith y gallech ymuno gydag asiantaethau proffesiynnol yn eich maes chi ac y byddai hyn yn fodd o gael gwybod am e.e. sesiynnau castio. Mae dilyn “x” neu “LinkedIn” yn fodd o ddilyn a chysylltu â gweithwyr proffesiynol y diwydiant a chadw clust agored am swyddi gwag addas.


Adlewyrchiad:
Yn ôl system Turnitin, roedd 15% o'r gwaith yn cynnwys tebygrwydd, sef y teitl, a'r lincs a roddais i'r llyfryddiaeth. Fel y marc y byddwn yn ei roi i mi fy hun, wrth edrych ar y gwaith, byddwn yn rhoi 75% Teimlaf fy mod wedi cyflawni gofynion y dasg i'r gorau o fy ngallu. Serch hyn, teimlaf fy mod wedi cael trafferth cadw at y 300 gair. Teimlaf fod hyn yn rhanol gan fy mod yn tueddu i fynd rownd y byd wrth ddweud pethau. Ar y cyfan teimlaf ei bod yn dasg gref gen i, ond mae lle i wella.

Adolygiad o berfformiad o Bantomeim Peter Pan

Dranoeth y Nadolig, cefais fynd i weld cynhyrchiad blynyddol Imagine Theatre o Peter Pan yn Venue Cymru Llandudno. Fe gychwynodd y cwmni yn ôl yn 1994 gan Ian Lauchlan a Will Breton -  dau ysgrifennydd a chynhyrchydd sydd wedi gweithio ar sawl rhaglen i blant. Bellach Sarah a Steve Boden sydd yn gyfrifol am y cwmni. 

Ar wefan Venue Cymru ceir ddisgrifiad byr o’r plot. Mae Wendy a’i brodyr yn cyfarfod Peter y bachgen rhyfeddol sydd byth yn heneiddio. Mae’r stori yn dilyn eu helynt yn Neverland pan ddont wyneb yn wyneb a Captain Hook. Fel pob pantomeim ei nôd oedd diddanu, gwneud i’r gynulleidfa, amrywiol o ran oedran, fwynhau a chwerthin. 

Mae neuadd fawr gyfforddus yn Venue Cymru yn gyda set o risiau ar dair lefel. Yn fy marn i roedd pris y tocyn £22.00 braidd yn ddrud.

Rhaid canmol y set a’r dull y llwyddwyd i newid set rhwng gwahanol olygfeydd yn ystod y perfformiad. Roedd set byncer Peter yn hynnod o effeithiol. Trawsdoriad o ddarn o dir a gafwyd a thrwy wneud hyn roeddem ni, y gynulleidfa, fel petaem yn cael bod yn rhan o’r gyfrinach, yn cael gweld man cyfrinachol y “lost boys” a Peter. Rhaid cydnabod effeitholrwydd y Gali hefyd. Roedd y Gali yn siglo o un ochr i’r llall a gwnaethpwyd defnydd da o’r ffenestr, y drws, a’r cypyrddau i ddod ag elfen o “slapstick comedy” i’r cynhyrchiad. 

Nodir yn y rhaglen swyddogol fod nifer o’r prif actorion yn hyddysg ac yn brofiadol iawn – ar lwyfan ac ar deledu. Fodd bynnag, ar y cyfan siom a gefais o’u perfformiadau. Ar y cyfan ddywedais – roedd yn braf gweld talentau ifanc lleol yn cael cyfle i actio a dawnsio. Ond yn ôl at y prif gymeriadau. Digon llugoer oedd perfformiad Peter Pan a gafodd ei berfformio gan Jon Clayton. Mae Jon wedi canu ar longau pleser ac wedi chwarae rhai o’r prif rannau yn y sioe 'Grease' 'Cats'. Yn y pantomeim hwn er ei fod yn llefaru yn gywir a chlir ac fe lwyddodd i “hedfan” yn naturiol iawn, doedd fawr o fflach yn ei berfformiad. 
Ni wnaeth Captain Hook (Jason Marc-Williams) fawr o argraff arnaf. Mae Jason yn actor profiadol iawn ac ef hefyd a gyfarwyddodd y panto. Fel y dyn drwg – byddech wedi disgwyl y byddai’n codi elfen o fraw ond nid felly oedd hi. Roedd ei edrychiad ei osgo, a’i lais yn or-gomedïol e.e safai gydag un goes o flaen y llall a mynnai chwarae gyda’i wig oedd yn dileu’r rhith.
Nid wyf yn siwr beth oedd cyfraniad Starkey (James Lusted) i blot y stori. Mae James wedi ymddangos sawl gwaith ar y teledu ac wedi bod yn rhan o brosiectau gyda Theatr Brycheiniog a Theatr HOME ym Manceinion.  Tueddai James i siarad a symud (gan lusgo ei draed) ar yr un pryd. Roedd hefyd yn siarad yn gyflym oedd yn gwneud deall a chlywed ei linellau yn anodd iawn.
Ond, heb os Smee (John Evans) oedd fwyaf siomedig. Mae John yn gomedïwr profiadol, wedi perfformio ar longau pleser; wedi gweithio ar raglenni teledu ac wedi ymddangos mewn cynhyrchiadau ar hyd a lled y wlad. Mae hefyd wedi actio ym mhantomeimiau Venue Cymru ers nifer o flynyddoedd –ac efallai mai dyma’r broblem. Roedd ei jôcs yn hen, di-chwaeth, yn or-boliticaidd ac roedd rhai yn gwbl anaddas. Rhaid ystyried diben  cymeriadau Smee a Starkey i’r Panto. A’i storïwyr ydyn nhw? Comedïwyr? I mi byddai wedi bod yn llawer mwy effeithiol pe byddai’r ddau yma yn fwy o “double act” dwy Dame efallai? Gallair ddau fod wedi “tynnu ar” ei gilydd a “defnyddio’r” gynulleidfa e.e un yn annog gweiddi o un ochr a llall o’r ochr arall. Mae mewnbwn cynulleidfaol yn rhywbeth disgwyliedig mewn panto – ond ymylol iawn oedd hyn. 
Yn fy marn i, actores orau’r pantomeim oedd Tinker Bell (Carley Stenson.) Mae Carley yn ddawnswraig brofiadol; mae wedi ymddangos ar Hollyoaks ac wedi chwarae un o’r prif gymeriadau yn Les Misérables ac yn Curtains.  Llwyddodd Carley i amrwyio goslef a thôn ei llais a’i ddefnyddio’n effeithiol i gyfleu gwahanol emosiynnau – gwylltio/ pwdu; cynwrf/ direidi. Un peth a ddaliodd fy sylw oedd ei gallu seibiannu cyn cyflwyo ergyd y jôc. 

Ar y cyfan roedd yn gynhyrchiad boddhaol. Mae ambell berffomiad unigol wedi cario’r sioe yn ddi-os. Mae’n rhaid cydnabod hefyd waith a chyfraniad amhrisiadwy y ddau gerddor talentog dan arweiniad y cyfarwyddwr cerdd Dave Bintley, i’r perfformiad. Roedd ôl profiad sylweddol Dave o 30 mlynedd yn myd y theatr yn amlwg iawn. Ond gresyn am safon y caneuon – dewch ‘laen onid oes modd cyfansoddi ambell gân wreiddiol neu o leiaf addasu y geiriau i fod yn fwy addas i’r cynhyrchiad? 

Fyddwn ni ddim yn argymell y sioe. Mae gwall sylfaenol yn y cynhyrchiad hwn sef cymeriadu/ sgriptio. Mae angen dewis a dethol jocs da yn y sgript. Mae ffactorau sy’n allweddol i banto da ac mae’n allweddol cynnwys rhain e.e. Dame; cyfranogiad cynulleidfa ac ati. Mae cost y tocyn yn rhy ddrud am yr hyn a gawsom. Mae pantomeimiau gwreiddiol, doniolach i’w gael ar stepen drws am ffracsiwn y pris!

Adfyfyriad o’m datblygiad yn dilyn tymor o wersi canu gyda Keiffer 
 
Rwyf wedi perfformio a chystadlu yn lleisiol ers pan oeddwn yn ifanc iawn ac rwyf wedi derbyn hyfforddiant gan dair athrawes ac arddulliau dysgu gwahanol iawn.

Yn fy ngwers gyntaf, gofynodd Keiffer Jones i mi ganu cân yr oeddwn yn hyderus yn ei chanu ac yna gofynodd am fy marn ar y perfformiad. Dywedais fy mod yn gweld dau brif broblem:
1. Nad oedd digon o bŵer i’m llais.
2. Fy mod yn bryderus am ganu nodau uwch nag F. 
Roedd Keiffer yn cytuno. Eglurodd:
·  fod anallu i gryfhau fy llais yn broblem gyffredin i fachgen 18oed. 
· fod techneg canu merched yn wahannol i dechneg canu bechgyn ac nad oeddwn wedi cael fy nysgu yn gywir
· fod fy nhechneg i gyrraedd y nodau uchel yn anghywir.
 
Yr ymarfer cyntaf oedd dweud y geiriau 'ah there you are' a’u “gosod yn fy nghist.” Yna cenais y geiriau ar yr un nodyn gan gychwyn ar A gwaelod a symud i fyny’r raddfa. Roedd hyn yn mynd yn anos wrth fynd yn uwch. Roeddwn yn llithro nôl i hen arferion ac yn canu gyda’m llais pen. Daeth Keiffer a mi i gytundeb! Pan fyddwn yn llithro yn ôl i ganu o’m pen byddai Keiffer yn gwneud i mi ganu 'ah there you are'. Bu hon yn dechneg effeithiol wrth i mi newid arferiad a dysgu’r dull cywir.

Yn yr ymarferion dilynol edrychom ar osgo fy nghorff wrth ganu gwahanol nodau ar y raddfa. Sylwais fy mod yn codi fy ysgwyddau ac yn gwthio fy ngwddf ymlaen. Doedd prin dim lle rhwng fy nwy droed chwaith. Wrth fyfyrio pam mae’n debyg fod tair rheswm – arferiad, nerfusrwydd ac mae’n debyg nad oeddwn wedi edrych arnaf fy hun yn canu – y tuedd oedd i wrando bob amser. 

Roedd osgo fel hyn yn arwain at ganlyniad gwael. Nid oeddwn yn gallu anadlu yn iawn - yn benodol ni oeddwn yn gallu anadlu gan ddefnyddio fy mol. Heb hyn nid oedd cynhaliaeth i’m llais. Ond yn fwy na dim roedd fy osgo gwael yn rhoi diffyg cefnogaeth llengig i mi. Roedd hyn yn golygu nad oedd modd i mi ganu yn gryf! Gweithiais gyda Keiffer ar fy osgo. Eglurodd fod rhaid i bob rhan o'r corff weithio i gynhyrchu sŵn da, nid dim ond y bocs sŵn. I ymarfer pwysais bob rhan o’m corff yn erbyn y wal. Yna, symudais i ganol yr ystafell ac ymafer y 'first position' yno. 

Yr ail nôd oedd i ymestyn fy ystod lleisiol. Yn feddyliol y broblem oedd fy mod i wedi “penderfynnu” na allwn  ganu nodau oedd yn uwch nag F. Yn ffisegol, eto wrth graffu ar fy ngheg a’m tafod yn benodol, sylwais fod fy nhafod yn fflat ar waelod fy ngheg. Roeddwn hefyd yn gor-agor fy ngheg. Y dechneg gyntaf y bum yn ymarfer oedd sicrhau siâp ceg cywir wrth ganu llafariaid. Y lythyren orau o ran siap y geg yw'r O. Dywedodd Keiffer wrtha i i feddwl fy mod ar fin dylyfu gên ac, wrth wneud hyn, fe agorai fwy o le yn fy mhen. Gweithiais ar fireinio'r sŵn yma, drwy ganu pob llafariad (mewn arpegio) a chadw siâp fy ngheg yn gyson ar gyfer pob llafariaid. Llwyddais i gyrraedd y nodau uchel gyda phŵer a thrachywiredd. 

Techneg arall oedd i roi fy mynegfys o dan fy nhafod wrth ganu'r llafariaid. Roedd yr ymarfer yma yn gwthio’r dafod yn uwch yn y geg (yn hytrach na’i fod yn fflat.) Roedd hyn yn creu mwy o le i'r sŵn allu soniaru yn fy mhen. Mae’r teimlad o gael fy nhafod yn uwch yn fy ngheg yn dechrau dod yn naturiol bellach. 

Techneg arall a ddysgais oedd i symud y larynx. Mewn gwersi gyda Louise Hunt dysgais am y dechneg lleisiol Estill. Wrth edrych ar fy larynx, dywedodd Keiffer eu bod rhy uchel ar waelod yr arpegio. Cyfarwyddodd fi i roi fy mys ar ganol fy larynx, a thrio cadw'r sŵn yn y fan hono. Beth ffendiais i yn anodd oedd fod rhai llythrennau yn gorfodi i'r larynx godi, un llythyren a roddodd lawer o boendod i mi oedd 'i'. Ond wedi i mi ymarfer droeon a defnyddoi yr holl dechnegau i’m cynorthwyo fe ddaeth hyn yn llawer haws.

Nid wyf bellach yn poeni am y nodau uchel. Mae’r technegau yr wyf wedi eu ymarfer a’u mireinio dros y tymor wedi golygu y gallaf gyrraedd A yn glir a sicr. Rwyf bellach yn gweithio ar darged newydd – i gyrraedd top top D erbyn yr haf!
 
Ond pa mor amlwg ydi’r newid yn fy llais mewn gwirionedd? Dros wyliau’r Nadolig bum yn canu mewn gwasanaeth ac fe recordiwyd fy mherfforniad. Derbyniais sawl sylw cadarnhaol oedd yn nodi y gwahaniaeth oedd yn fy osgo, fy hyder a’m llais. 

· Escapestudios   News and Blog
Dyddiad cyhoeddi: 22.11.2022
Gwefan: https://www.escapestudios.ac.uk/news-and-blog/7-essential-skills-for-the-creative-industries/
· University of the London Arts  (UAL)
Dyddiad Cyhoeddi: 25.10.2021
Awdur: Careers and Employability 
Gwefan: https://www.arts.ac.uk/students/student-careers/stories/top-3-transferable-skills-for-creative-graduates
· Prospects
Dyddiad Cyhoeddi: Mawrth 2023
Awdur: Higginbotham Daniel (golygydd)
· Gwefan: https://www.prospects.ac.uk/jobs-and-work-experience/job-sectors/creative-arts-and-design/how-to-get-a-creative-job
· https://www.imaginetheatre.co.uk/pantomime2023
· https://www.imdb.com/name/nm0490705/
· https://en.wikipedia.org/wiki/Will_Brenton
· https://www.venuecymru.co.uk/peter-pan-0
· https://www.jomartinmanagement.co.uk/entertainers/john-evans/
· https://www.thesun.co.uk/tvandshowbiz/2278887/carley-stenson-danny-macs-wife-hollyoaks-married/
· https://en.wikipedia.org/wiki/Carley_Stenson
· https://saddleworthdramacentre.co.uk/meet-the-team/
· [bookmark: _Toc157082974]Speed, Anne-Marie ( Director, The Voice Explained
Estill Mentor Teacher and Course Instructor)

[bookmark: _Toc157082976]What is Estill Voice Training?
https://www.thevoiceexplained.com/ 

· [bookmark: _Toc157082978]Stefanie
[bookmark: _Toc157082979]Improving Your Singing Voice Part 1: Singing Posture
[bookmark: _Toc157082980]Jan. 28, 2015
https://www.sagemusic.co/blog/improving-singing-voice-singing-posture/ 

· [bookmark: _Toc157082982]Correct Singing Posture
https://cmed.ku.edu/gummposture/posture.html

· [bookmark: _Toc157082984]LaTour Stephen  and Davids  Julia 

VOCAL TECHNIQUE
https://www.vocaltechnique.info/vowels.html 
